**СТАРТИРА КОНКУРС ЗА ИНОВАТИВНА БИЗНЕС ИДЕЯ В СФЕРАТА НА СОЦИАЛНОТО ПРЕДПРИЕМАЧЕСТВО**

На 5 септември се дава началото на конкурс за иновативна бизнес идея в сферата на социалното предприемачество, организиран от община Борино, в рамките на проект „Подкрепа на социалните предприятия в борбата с бедността и социалното изключване“, осъществяващ се с финансовата подкрепа на Програмата за трансгранично сътрудничество ИНТЕРРЕГ V-A Гърция- България 2014-2020 г., съфинансирана от Европейския съюз чрез Европейския фонд за регионално развитие.

В периода 5-24 септември 2019 година предприемачи от трансграничната територия между община Борино, България и град Солун, Гърция имат възможност да измислят и представят своя иновативна бизнес идея в сферата на социалното предприемачество.

На базата на получените бизнес идеи, на 27 септември ще бъде организирано еднодневно събитие за обявяване на получените бизнес идеи, гласуване и обявяване на финалистите и двамата победители.

Право на участие в Конкурса имат всички лица над 18 години, които са се запознали с Регламента на Конкурса и са изпратили Декларация за участие.

Проектът **„Supporting Social Enterprises in combating poverty and social exclusions”**, („Подкрепа на социалните предприятия в борбата с бедността и социалното изключване”) се осъществява в финансовата подкрепа на Програма за трансгранично сътрудничество ИНТЕРРЕГ V-A Гърция – България 2014-2020 г., съфинансиран от Европейския съюз чрез Европейския фонд за регионално развитие и има за цел създаването на две неправителствени организации от двете страни на границата, които да осигуряват навременното и правилно изпълнение на проекта, както и трансфера на знания и изграждане на капацитет както на бенефициентите по проекта, така и на заинтересованите страни и новите социални предприемачи чрез срещи, семинари и обучения.